**Cyfle am swydd gyda Cae Tan**

Rydym yn chwilio am Arweinydd Gwirfoddolwyr / Tyfwr Cynorthwyol i ymuno â'n tîm. Mae’r swydd hon yn cefnogi prosiect newydd o’r enw ‘Lle i Dyfu – Space to Grow’ sydd wedi’i ariannu gan Gronfa Gymunedol y Loteri Genedlaethol tan Ionawr 2028. Nod y prosiect yw cysylltu Cae Tan â grwpiau nad ydynt yn cael eu gwasanaethu’n ddigonol yn Abertawe; ac i ddod â mwy o bobl i ymgysylltu â’r cae i hybu llesiant a datblygu sgiliau newydd.

Byddwch yn ymuno â'n AGG ac yn gweithio ochr yn ochr gyda’n dau brif dyfwr, yn tyfu llysiau trwy gydol y flwyddyn i gyflenwi ein haelodaeth o 140 o gartrefi. Byddwch hefyd yn arwain gwirfoddolwyr a grwpiau mewn gweithgareddau fferm.

Bydd disgwyl i'r ymgeisydd gymryd rhan ym mhob agwedd o reoli a gweithio ein AGG 8 erw, gan dyfu amrywiaeth o gnydau twnnel polythen a chae yn organig drwy'r flwyddyn. Gan gynnwys pob agwedd o gynllunio cnydau, hau, chwynnu, paratoi tir, cynaeafu, a phacio a storio cynnyrch. Mae Cae Tan yn AGG deinamig ac felly mae angen tyfwr deinamig a phrofiadol.

Fel yr Arweinydd Gwirfoddolwyr bydd disgwyl i chi arwain sesiynau grŵp rheolaidd yn y cae a chydlynu diwrnodau gwirfoddoli, yn ogystal â gweithio ochr yn ochr â’r ddau brif dyfwr mewn dyletswyddau a chyfrifoldebau fferm gyffredinol.

Byddwn hefyd yn cyflogi Cydlynydd Gwirfoddolwyr i gydlynu a chyfathrebu gyda'r grwpiau rydym yn bwriadu dod i'r cae. Bydd yr Arweinydd Gwirfoddolwyr yn gweithio'n agos gyda'r Cydlynydd Gwirfoddolwyr i gyflwyno'r prosiect yn llwyddiannus. Bydd angen i’r Arweinydd Gwirfoddolwyr weithredu ac arwain gweithgareddau cae, a chymryd rhan mewn rhywfaint o waith monitro sylfaenol, adrodd a marchnata ar y prosiect a digwyddiadau cysylltiedig. Mae hyn yn cynnwys sicrhau bod cofrestrau’n cael eu cadw a’u storio ar gyfer pob sesiwn a, lle bo’n briodol, bod holiaduron llesiant yn cael eu cwblhau a bod ffotograffau’n cael eu tynnu.

**Disgrifiad Swydd**

* Tyfu amrywiaeth o gnydau twnnel polythen a chae yn organig trwy gydol y flwyddyn.
* Pob agwedd o gynllunio cnydau, hau, chwynnu, paratoi tir, cynaeafu, pacio a storio cynnyrch.
* Cyfathrebu a gweithio mewn partneriaeth â thyfwyr eraill, cyfarwyddwyr, aelodau a'n cydlynydd rhaglen ysgolion.
* Cydlynu ein diwrnodau gwirfoddoli rheolaidd yn y cae.
* Arwain sesiynau grŵp a diwrnodau hyfforddi.
* Trefnu digwyddiadau a diwrnodau agored ar gyfer y gymuned.
* Cyfathrebu a chydlynu gyda’r Cydlynydd Gwirfoddolwyr i sicrhau llwyddiant y prosiect ‘Lle i Dyfu’.
* Mynychu cyfarfodydd cyfarwyddwyr AGG a digwyddiadau cymdeithasol gydag aelodau a gwirfoddolwyr.
* Cymryd rhan lawn a gweithredol yn natblygiad ac esblygiad AGG Cae Tan.
* Rhannu cyfrifoldebau dyfrio ar benwythnosau yn ystod tymor y gwanwyn a'r haf.
* Marchnata cyfryngau cymdeithasol y prosiect ‘Lle i Dyfu’’ a Cae Tan yn ei gyfanrwydd.
* Bydd angen rhywfaint o adrodd, monitro a gwaith gweinyddol sylfaenol.

**Sgiliau Hanfodol**

* Profiad o dyfu'n organig trwy gydol y flwyddyn ar raddfa resymol am o leiaf 1 tymor.
* Sgiliau cyfathrebu rhagorol a'r gallu i weithio gydag ystod amrywiol o bobl.
* Profiad o reoli neu gydlynu gwirfoddolwyr.
* Agwedd anfeirniadol ac empathetig at weithio gyda phobl a dealltwriaeth dda o ddiogelu.
* Sgiliau trefnu da.
* Sgiliau TG sylfaenol gyda phrofiad mewn Microsoft Word, taenlenni Excel. (neu barodrwydd i ddysgu)

**Sgiliau eraill a fydd yn helpu eich cais**

* Dealltwriaeth neu brofiad gyda AGG.
* Profiad o ysgrifennu adroddiadau neu fonitro.
* Profiad tractor a sgiliau atgyweirio mecanyddol sylfaenol.
* Trwydded Yrru.
* Sgiliau cyfryngau cymdeithasol neu farchnata.
* Gallu siarad neu fod yn barod i ddysgu rhywfaint o Gymraeg, ac ymrwymo i weithio mewn amgylchedd dwyieithog (neu gyda dehonglwyr ieithoedd eraill yn ôl yr angen).

**Cyflog**

**£12.60 yr awr** (ynghyd â chostau teithio & chofrestru ar gynllun pensiwn gweithle NEST)

**Oriau**

**Hydref i Fawrth - 16 awr yr wythnos**

**Ebrill i Fedi - 32 awr yr wythnos**

**Mae dyddiau a dosbarthiad oriau ar agor i drafodaeth gyda'r ymgeisydd cywir.**

**Mae hon yn swydd a ariennir am 3 blynedd hyd at Ionawr 2028.**

**Dyddiad cychwyn Mawrth/Ebrill 2026**

**Sut i Wneud Cais**

Anfonwch eich CV a llythyr / fideo ysgogol i **eva.w.jones@gmail.com**

Dylai eich llythyr / fideo ysgogol ddweud wrthym;

* Pwy wyt ti?
* Pam y byddwch chi'n gwneud llwyddiant o’r swydd hon?

Ni ddylai’r llythyr fod yn fwy na 400 gair, neu os ydych chi'n dewis gwneud fideo ohonoch chi'ch hun, yna dylai hyn fod hyd at 2 funud ar y mwyaf.

**Dyddiad cau ar gyfer ceisiadau yw 31 Ionawr 2025.**

Bydd cyfweliadau yn cael eu cynnal yn ystod yr wythnos yn dechrau 9fed o Chwefror.